# ราชมงคลเกมส์ ครั้งที่ 30
กีฬามหาวิทยาลัยเทคโนโลยีราชมงคลแห่งประเทศไทย ครั้งที่ 30 (อีสานเกมส์) เป็นการแข่งขันกีฬาระหว่างนักศึกษามหาวิทยาลัยเทคโนโลยีราชมงคลทั้ง 9 แห่งทั่วประเทศไทย จัดขึ้นในระหว่างวันที่ 31 มกราคม - 7 กุมภาพันธ์ พ.ศ. 2557 ณ สนามกีฬากลาง มหาวิทยาลัยเทคโนโลยีราชมงคลอีสาน จังหวัดนครราชสีมา
 สัญลักษณ์ประจำการแข่งขัน 
การแข่งขันกีฬาราชมงคลเกมส์ ครั้งที่ 30 (อีสานเกมส์) มีสัญลักษณ์ประจำการแข่งขันเป็นรูปคน
แนวความคิดในการออกแบบตราสัญลักษณ์ ใช้องค์ประกอบในการสื่อความหมาย ซึ่งมีความหมายดังนี้
ในส่วนบนของตราสัญลักษณ์เป็น เลข "๙" เลขอันเป็นมงคล ใช้สีน้ำเงิน สื่อถึงสถาบันพระมหากษัตริย์ รัชกาลที่ ๙ ที่ทรงพระมหากรุณาธิคุณ โปรดเกล้าฯ พระราชทานนาม "ราชมงคล" ซึ่งราชมงคลทั้งเก้าแห่ง ยึดเป็นศูนย์รวมจิตใจ ให้เกิดความผูกพันรักใคร่ สามัคคี
รูปคนมีลักษณะเป็นเส้นสานที่เคลื่อนไหว สื่อถึงเกมกีฬาที่สร้างมิตรภาพ เกิดความสามัคคี มีบรรยากาศของความตื่นเต้นสนุกสนาน
รูปคนนั้นมีที่มาจากรูปแคนและลายสานซึ่งสื่อถึงเกมกีฬา ณ มทร.อีสาน ในดินแดนอีสาน เส้นสานขึ้นจาก 9 เส้นสี สื่อถึง 9 มหาวิทยาลัยเทคโนโลยีราชมงคลร่วมกันแข่งขันกีฬา คือ

- สีน้ำเงิน   เป็นสีประจำ มหาวิทยาลัยเทคโนโลยีราชมงคลธัญบุรี

- สีเขียว  เป็นสีประจำ มหาวิทยาลัยเทคโนโลยีราชมงคลกรุงเทพ

-สีม่วง  เป็นสีประจำ มหาวิทยาลัยเทคโนโลยีราชมงคลพระนคร

- สีแดงเลือดนก  เป็นสีประจำ มหาวิทยาลัยเทคโนโลยีราชมงคลรัตนโกสินทร์

-สีน้ำเงินเทอร์ควอยส์ (น้าเงินทะเล)  เป็นสีประจำ มหาวิทยาลัยเทคโนโลยีราชมงคลตะวันออก

- สีทอง  เป็นสีประจำ มหาวิทยาลัยเทคโนโลยีราชมงคลสุวรรณภูมิ

- สีน้ำตาลทอง  เป็นสีประจำ มหาวิทยาลัยเทคโนโลยีราชมงคลล้านนา

- สีเหลือง  เป็นสีประจำ มหาวิทยาลัยเทคโนโลยีราชมงคลศรีวิชัย

- สีแสด   เป็นสีประจำ มหาวิทยาลัยเทคโนโลยีราชมงคลอีสาน

ในตอนล่างเป็นตัวอักษร อีสานเกมส์ ในสีแสดสีประจำ มทร.อีสาน สื่อความหมายถึง มหาวิทยาลัยเทคโนโลยีราชมงคลอีสาน ได้รับเกียรติในการเป็นเจ้าภาพจัดการแข่งขันในครั้งที่ 30 นี้
สัตว์นำโชค
แนวคิดสัญลักษณ์นำโชค
สัญลักษณ์นำโชคเป็นแมวโคราช หรือแมวสีสวาด หรือ แมวมาเลศ หรือสำหรับเพศผู้ อาจเรียกว่าแมวดอกเลา ถือคบเพลิงรูปแคน เปลวเพลิงเป็นสีประจำมหาวิทยาลัยเทคโนโลยีราชมงคลทั้ง 9 แห่ง แต่งกายด้วยเสื้อผ้าอีสานอันโดดเด่นจากจังหวัดต่าง ๆ ในภาคอีสาน ที่วิทยาเขตของมหาวิทยาลัยเทคโนโลยีราชมงคลอีสานตั้งอยู่ แมวโคราชเป็นหนึ่งในพันธุ์แมว ๑๗ พันธุ์ที่ตามความเชื่อจากบันทึกสมุดข่อยจารึกไว้ กล่าวว่า จะบันดาลโชคลาภ ความดี ความเจริญงอกงาม ให้เกิดกับผู้เลี้ยงและผู้พบเห็น ดังที่พจนานุกรมอีสานเรียกว่า ค้ำคูณ จึงเป็นการประกันได้ว่าผู้ร่วมกิจกรรมครั้งนี้จะประสบโชคดี มีโชคลาภเจริญงอกงามเป็นมงคลแก่ชีวิตสืบไป
ชนิดกีฬา
กรีฑา 
ฟุตบอล 
บาสเกตบอล 
วอลเลย์บอล 
 เซปักตะกร้อ 
แบดมินตัน 
เทเบิลเทนนิส 
เทนนิส 
ว่ายน้ำ 
วอลเลย์บอลชายหาด 
 ฟุตซอล 
 เปตอง 
 ครอสเวิร์ด 
 หมากล้อม 
หมากรุกไทย 
 หมากฮอส 
ตะกร้อลอดห่วง
เพลงประจำการแข่งขันกีฬา อีสานเกมส์ 
เพลง สามัคคี 9 มทร
เพลง มทร.อีสาน
เพลง พี่น้อง 9 มทร.

 มหาวิทยาลัยเทคโนโลยีราชมงคลที่เข้าร่วมการแข่งขัน 
กีฬามหาวิทยาลัยเทคโนโลยีราชมงคลแห่งประเทศมีมหาวิทยาลัยเข้าร่วมทั้ง 9 มหาวิทยาลัย ดังนี้
มหาวิทยาลัยเทคโนโลยีราชมงคลอีสาน
มหาวิทยาลัยเทคโนโลยีราชมงคลธัญบุรี
มหาวิทยาลัยเทคโนโลยีราชมงคลล้านนา
มหาวิทยาลัยเทคโนโลยีราชมงคลตะวันออก 
มหาวิทยาลัยเทคโนโลยีราชมงคลศรีวิชัย
มหาวิทยาลัยเทคโนโลยีราชมงคลพระนคร
มหาวิทยาลัยเทคโนโลยีราชมงคลสุวรรณภูมิ
มหาวิทยาลัยเทคโนโลยีราชมงคลกรุงเทพ
มหาวิทยาลัยเทคโนโลยีราชมงคลรัตนโกสินทร์

 สรุปเหรียญการแข่งขัน 
สรุปผลการแข่งขัน
 1 ล้านนา 37   24   28   89 2 อีสาน 30   24   31   85 3 รัตนโกสินทร์ 12   9   11   32 4 ธัญบุรี 10   22   31   63 5 กรุงเทพ 4   5   13   24 6 พระนคร 4   7   15   26 7 ศรีวิชัย  4  5   5   14 8 ตะวันออก 4   3   7   14 9 สุวรรณภูมิ 1   4   4   9